NKD soek platinum
JY LEES NOU NKD soek platinum
Dit het begin by Idols 2005. Een van die beoordelaars, Dave Thompson, van Sony Music het drie finaliste ná die kompetisie gevra om een liedjie op te neem. Toe word Nicky de Lange van Bloemfontein, Kesha Charlton-Perkins van Randburg en Deidré Visser...
Dit het begin by Idols 2005. Een van die beoordelaars, Dave Thompson, van Sony Music het drie finaliste ná die kompetisie gevra om een liedjie op te neem. Toe word Nicky de Lange van Bloemfontein, Kesha Charlton-Perkins van Randburg en Deidré Visser van Centurion die gewilde NKD, die eerste vroue-trio in SA wat uit gewese Idols-deelnemers ontstaan het. Hulle behartig hul eie sake en skakelwerk. En hulle sing die SA musiekbedryf aan die brand met hul tonne energie. Die bekendstelling van hul tweede album – Step Right Up – die afgelope naweek (Sondag) in Kaapstad val saam met hul landwye toer. Op dié album is daar ’n lekker verrassing vir Madonna-aanhangers, vertel hulle aan Mercy Morkel.
Daar’s vier – ''7x70'', ''Hou my vas'', ''Hallo'' en ’n Mynie Grove-liedjie, wat sy 25 jaar terug geskryf het. Ons noem dit ''Malle Meule Malhuis Moeras'', maar op die album is dit ''Mamma, Kom Haal My''. Ons het net ons NKD-“twist” daarop gesit! ''Hou my vas'' en ''Hallo'' is deur NKD geskryf. Lg. is ’n ongelooflike mooi ballade. Dit gaan daaroor dat mens soms voel of jou geluk gedraai het en jy vra waar “lady luck” dan is. Almal bereik só ’n punt in hul lewe en daarom het ons besluit om daaroor te skryf. ''7x70'' is geskryf deur Marius Brouwer, ons vervaardiger. Mense verwar dit gereeld met Die Broers se treffer ''70x7''. Marius het absoluut net die beste uit NKD gehaal met dié album. En die eindresultaat is fantasties!
Dertien, waarvan twee nuwe weergawes is, naamlik ''Mamma, Kom Haal My'' en ''Ray of Light', wat ons heeltemal verander en in ’n ballade verwerk het. (Lg. gaan ’n lekker verrassing vir Madonna-aanhangers wees!)
En die orkes wat saam met julle gaan?
JAAAAA! Hulle is ’n great groep ouens! Op tromme het ons vir Rudolph, op kitaar vir Werner en op baskitaar vir Jan!
Deidré – Volg altyd jou sesde sintuig. Ek het ook geleer om altyd ander se raad te vra en om liefde en vrede die grondslag van enige situasie te maak. Nicky – Ek het geleer hoe belangrik familie en geloof is. Familie staan by jou deur dik en dun. En wanneer ek terugkyk oor die afgelope vier jaar, besef ek hoe groot God is! Ek lees ook my kontrakte mooi deur! Hehe! Kesha –Die bedryf kan baie druk op ’n verhouding plaas, maar ek en my kêrel het geleer om tyd vir mekaar te máák, al is dit net 10 minute. Ek leef een dag op ’n slag en begin dit soggens met ’n gym-sessie. Dis baie ontspannend. En ek skakel my rekenaar saans om sesuur af.
Die geheim van jul sukses?
Nadat ons ’n Carte Blanche-program gekyk het, wou ons net al die hondjies help wat só in die moeilikheid was! Daar moet geveg word vir diere wat nie ’n stem van hul eie het nie.
NKD dink nie mense sal ooit genoeg kan uitreik na mekaar nie. Hoe meer goed daar in die lewe is, hoe beter. En met die verkiesing op hande, moet veral jong mense bewus wees van die impak wat hulle op ons toekoms kan maak.
Om platinum te bereik met die tweede album! En ons wil eers gróót naam maak in ons eie land voordat ons dink aan oorsee gaan.